U petak, 24. siječnja 2020. godine u Gradskoj knjižnici Slavka Kolara gostovala je Julijana Matanović. Autorica je promovirala knjigu „Ljuta godina - Zapisi internetske novakinje“ kao i knjigu „Rođena na Božić“. Bila je to ugodna književna večer. Da su knjige važne te da se u našoj školi čita dobra, kvalitetna knjiga, svjedočilo se u Gradskoj knjižnici. Odziv naših srednjoškolaca bio je velik, a kad uzmemo u obzir da se te večeri igrala polufinalna utakmica naših rukometaša, pohvala za naše učenike još je i veća. Oni, ne samo da su prisustvovali susretu, već su bili aktivni i zainteresirano obasipali pitanjima cijenjenu književnicu.

(tekst: Renata Špehar)